În centrul Budapestei s-au adunat zeci de mii de unguri care au răspuns la apelul unei figuri în ascensiune din opoziție, transmite AFP.
"Să creăm o forţă căreia să i se alăture toţi ungurii bine intenţionaţi care vor să lucreze pentru ţara lor", a declarat în faţa mulţimii Peter Magyar, care a preluat conducerea unuia dintre cele mai mari proteste faţă de premierul naţionalist.
Pe fondul faptului că fosta sa soție, Judit Varga, și-a dat acordul ca ministru al Justiției să grațieze un condamnat implicat într-un caz de pedofilie, iar apoi s-a retras din viața publică, Peter Magyar și-a înmulțit acuzațiile contra Guvernului.
Foto: Agerpres
Denunţând "oligarhia" care "ruinează" ţara, opozantul a chemat Ungaria să se conformeze poziţiilor partenerilor occidentali.
El a pledat, de asemenea, pentru revenirea la independenţa procuraturii şi a presei, precum şi aderarea Ungariei la Parchetul European.
În cazul unor alegeri, Peter Magyar este creditat cu 9% din intenţiile de vot în prezent, conform unui sondaj realizat acum o săptămână de institutul ungar Median. Acest rezultat îl propulsează pe Peter Magyar în fruntea opoziției dacă ar fonda un partid.
Schimbarea lui Viktor Orban
Omul potrivit pentru a "stabiliza Ungaria", a declarat Lorinc Popovics, un sculptor de 71 de ani care doreşte "schimbarea" după 14 ani de putere a lui Viktor Orban.
Orban a organizat și el o adunare a alegătorilor cu ocazia Zilei naționale. Premierul nu l-a menționat pe Peter Magyar, a preferat să se prezinte drept singura figura europeană în opoziţie cu liberalismul.
El şi-a reiterat vineri atacul împotriva Bruxellesului şi a "altor adversari occidentali de stânga" care "declanşează războaie", exprimându-şi speranţa că aliaţii săi vor fi "majoritari la sfârşitul anului în lumea occidentală", în urma alegerilor europene şi americane care au loc în 2024.
Conform unei numărători a televiziunii RTL, peste 130.000 de persoane au protestat împotriva lui Viktor Orban în cadrul unei mobilizări de amploare. Mobilizarea a avut loc pe fondul a mai multor demisii, inclusiv cea a președintelui Katalin Novak, informează Agerpres.
Fiți la curent cu ultimele noutăți. Urmăriți DCNews și pe Google News